kardosdrur/scandi-wiki huggingface dataset:
Du har to køer

"Du har to køer" er indledningen til en politisk/økonomisk vittighed. Vittigheden beskriver satirisk, hvorledes et politisk system vil behandle to køer for derigennem at illustrere systemet.

Canadieren Bill Sherk skriver, at metaforer om køers behandling under forskellige økonomiske og politiske systemer har cirkuleret i USA siden 1936 under titlen "Ismernes parabel". En leder i The Chicago Daily Tribune i 1938 anvendte en tilsvarende liste med socialisme, kommunisme, fascisme og New Deal i en artikel om økonomien i Chicago.

Eksempler 
En artikel i The Modern Language Journal i 1944 oplister følgende klassiske udsagn (i dansk oversættelse):
 Socialisme: Du har to køer. Regeringen tager den ene og giver den til din nabo.
 Kommunisme: Du har to køer. Regeringen tager dem begge, og regeringen giver dig bagefter mælken.
 Fascisme: Du har to køer. Regeringen tager dem begge, og regeringen sælger dig herefter noget af mælken.
 Nazisme: Du har to køer. Regeringen tager dem begge og skyder dig.
 New Dealisme: Du har to køer. Regeringen tager dem begge, skyder den ene, køber mælken fra den anden ko og hælder mælken ud.
 Kapitalisme: Du har to køer. Du sælger den ene og køber en tyr.

Ud over politisk satire, er "Du har to køer" også brugt til at illustrere kulturforskelle. Forfatterne Richard M. Steers og Luciara Nardon har i deres bog om global økonomi anvendt "to køer"-metaforen:
 Russisk virksomhed: Du har to køer. Du drikker lidt mere vodka og tæller dem igen. Du har nu fire køer. Den russiske mafia kommer og tager de køer du har.
 Californisk virksomhed: Du har en million køer. De fleste er illegale immigranter.
 Italiensk virksomhed: Du har to køer. Du ved ikke hvor de er. Du går til frokost.

Noter

Eksterne henvisninger 
 Rationalwiki - You have two cows  - Omtale på rationalwiki med adskillige eksempler på varianter over temaet 
 Visual.ly - A Tale of Two Cows  
 About.com - Political Humor: Cows & Politics Explained  

Satire
Tamkvæg
Formidling af økonomi
Metaforer
Luhden

Luhden er en by og kommune i det nordvestlige Tyskland med  indbyggere (), beliggende i den sydvestlige del af Samtgemeinde Eilsen under Landkreis Schaumburg. Denne landkreis ligger i delstaten Niedersachsen.

Geografi 
Kommunen er beliggende lige sydvest for Bad Eilsen, og motorvejen A2 fra Hannover til Ruhrområdet går øst-vest gennem sydenden af kommunen.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Parlamentsvalget i Grækenland 2009

Grækenlands første parlamentsvalg i 2009 blev afholdt 4. oktober 2009. Ved valget skulle der vælges 300 repræsentanter til Grækenlands parlament. Valgets store vinder var Georgios Papandreou, som efter valget kunne danne regering og blev premierminister.

Valgresultater 

Notat: Kun de repræsenterede partier er medtaget i listen.

Politiske valg i Grækenland
Grækenland 2009
Parlamentsvalget i Gibraltar 2007

Parlamentsvalget i Gibraltar 2007 blev afholdt den 11. oktober 2007. Valget finder var Peter Caruana(Gibraltar Social Democrats), der fortsatte på posten som chefminister af Gibraltar.

Valgresultat 

Politiske valg i Gibraltar
Gibraltar 2007
Arthur Vaag

Arthur Asser Vaag, f. Rasmussen, (24. juni 1896 i Skanderborg - 29. august 1988 i Edslev ved Hørning) var fra 1927 til 1934 kommunelæge i Vágur på Færøernes sydligste ø Suðuroy. I 1938 tog han navneforandring efter det danske navn på den færøske bygd Vágur.

Arthur Vaag var søn af arbejdsmand H.P. Rasmussen, (1865-1939) og Mette Marie Petrine Petersen (ca. 1865-1951). Vaag blev 27. juli 1924 gift i København med Helga Sigrid Petersen, født 2. marts 1900 i Augustenborg, død 11. juli 1974 i Ribe.

Uddannelse 
Efter sin realeksamen i Skanderborg blev han uddannet som telegrafist i Store Nordiske Telegrafselskab og blev i 1914 ansat i Newcastle, 1914-16 i Petrograd. I 1917 blev han student og fik lægevidenskabelig embedseksamen fra Københavns Universitet i 1924. Det følgende år var han læge i Ivittuut ved kryolitbruddet og efter at have praksis i Hoptrup, var han fra 1927 til 1934 kommunelæge i Vágur på Færøerne. Han nedsatte sig 1934 i Tranekær, 1937-61 var han praktiserende læge i Mesinge på Fyn, derefter tre år som kommunelæge på Sandoy, Færøerne og fra 1963 til 1983 læge på Mandø.

Papegøjesygen 
Som læge Fra 1930 til 1933 i Vágur observerede han 31 tilfælde af lungebetændelse og fandt at årsagen var en følge af smitte overført fra mallemukken. 
Han opdagede at mange der havde slagtet mallemukker fik infektionssygdommen Psittacosis, (populært kaldet papegøjesyge eller septembersyge) som forekommer hos mange fuglearter. Den er forårsaget af bakterien Chlamydophila psittaci. Infektionen varierer fra ubetydelig sygdom til svær pneumoni og sepsis. Men æren for opdagelsen tilfaldt efter Arthur Vaags opfattelse helt uretmæssigt en anden dansk læge på Færøerne, R. K. Rasmussen, som blev udnævnt til æresdoktor. Rasmussen havde ikke selv erkendt tilfælde af Psittacosis. Først i 1958 fik Vaag en delvis anerkendelse for sine forskningsresultater, idet lægeforeningen tildelte ham Danmarks Apotekerforenings jubilæumsgave for hans indsats. I 1983 flyttede Arthur Vaag til Edslev ved Hørning, hvor han døde 92 år gammel i 1988.

Hans beretning om  Færøerne, dens ætiologi og udbredelse samt en senere nedskrevet meget bitter redegørelse for tyveriet af hans opdagelse findes på Skanderborg Historiske Arkiv.

Litteratur 
Vaag skrev flere tidsskriftsartikler om lægelige emner, blandt andet afsnittet Stofskiftet i Lærebog i Fysiologi (1923); Primær epidemisk Alveolopneumoni (1934, opdagelse og klinisk beskrivelse af Ornitosen på Færøerne 1930-33); Febris continua virugenica (1959); Havhestesygen 1930-38 (1967); Karl von Hompesch, brillemanden (biografi, 1971); Færøernes Historie (1971) samt talrige afhandlinger, kronikker og artikler om medicinske emner og især Færøernes historie og kultur.

Arthur Vaag skænkede i 1971 sin store færøske bogsamling Arthur Vaags bogsamling til biblioteket ved det daværende Sydjysk Universitetscenter. Værkerne omhandler færøske forhold, med tekster på færøsk, dansk og engelsk.

Eksterne henvisninger og kilder 
 www.denstoredanske
 www.skanderborgleksikon

Læger fra Danmark
Personer fra Skanderborg
Morten Fillipsen

Morten Fillipsen (født 13. august 1986 i Hunderup) er en dansk sanger og sangskriver, der også går under kunstnernavnet In Memoirs. Han er desuden kendt som medlem og medstifter af bandet The Grenadines. Fillipsen skriver mange af sine egne sange og optræder på både dansk og engelsk.

Historie 
Fillipsen fik sit gennembrud, da han i 2002 fik en andenplads i De unges Melodi Grand Prix med sangen "Du' ikk' som de andre pi'r". Samme år deltog han i MGP Nordic 2002, hvor han fik en fjerdeplads. Året efter (2003) udgav han debutalbummet Hold om mig.

Sangen Du' ikk' som de andre pi'r blev i 2008 optaget i Den Nye Sangskat.

Morten Fillipsen er forsanger i og medstifter af bandet The Grenadines, og i 2015 udgav de debutalbummet The Grenadines. Tre år senere udkom opfølgeren Band On The Radio (2018), og i 2021 udgav de deres tredje album Everything We Dreamt Of (2021). 

Udover at være medlem af The Grenadines, er han solist under navnet In Memoirs. I 2017 udgav han sit første album som In Memoirs. Albummet hedder Love, Dreams & Sunsets. I 2020 udgav han opfølgeren Hope, Fear & Fashion.

I 2022 gør han vennen og det tidligere 'The Grenadines'-bandmedlem, Laurits Emanuel, kunsten efter og deltager i Dansk Melodi Grand Prix. Morten Fillipsen deltager med sangen 'Happy Go Lucky'.<ref name="MF-202202-DR">20 år efter han blev landskendt, har teenageidolet Morten endelig sluttet fred med sin fortid DR.dk, 10. februar 2022 (af: Christian Ellegaard) - hentet 10. februar 2022</ref>

Personlige liv
I juli 2022 giftede Fillipsen sig med sin kæreste Chilie Orloff.

 Diskografi 
 Albums 
Solo
 Hold Om Mig (2003)
 Love, Dreams & Sunsets (2017)
 Hope, Fear & Fashion (2020)

The GrenadinesThe Grenadines (2015)Band on the Radio (2018)Everything We Dreamt Of (2021)

 Singles 
Dansk
 Du' ikk' som de andre pi'r (2002)
 Happy Go Lucky (2022)
 Du' min ecstasy (2022)
 Nutid, altid, os to (2023)

Engelsk
 In Despair (2013)
 Wish (2016)
 So You're Not Alone (2016)
 All of My Time (2017)
 Brother, Can We Say? (2017; med Mads Björn)
 This Is the Sound (2018)
 Stray Dogs (2018)
 Stay Low (2020)
 You Can't Hold Back My Heart (2020)
 So What'' (2020; med Favor)

Eksterne henvisninger

Referencer 

Sangere fra Danmark
Personer fra Esbjerg
Deltagere ved Dansk Melodi Grand Prix 2022
Mari Kjetun

Mari Kjetun, født 1966 i Bodø, er en norsk forfatter af romaner og børnebøger.  Kjetuns bøger på norsk er udgivet af Gyldendal i Norge og Cappelen Damm. Hun bor i Asker. 

Kjetun debuterede med børnebogen "Tyver, trøbbel og en lysende komet" i 2009, som vandt Gyldendals konkurrence for bedste børnebogmanuskript. 

Hendes bøger om drengen Max og en giraf er illustreret af Johan Egerkrans og udgivet af forlaget Carlsen på dansk.

Udvalgt bibliografi 
 Tyver, trøbbel og en lysende komet (2009)
 Røre, rabalder og en sulten sjiraff (2010)
 Max i zoo (2015)
 Max i Afrika (2015)
 Helt Max fyrtårnflaks(2013)
 Helt Max fallskjermsjiraff (2014)
 I sjuende himmel – NOT! (2014)
 Svaret er sjiraff (2019)
 Søt og farlig (2022)

Referencer

Eksterne henvisninger 
 www.kjetun.no

 Mari Kjetun på svensk- Rabén & Sjögren 
 Mari Kjetun - Gyldendal Norsk Forlag 

Romanforfattere fra Norge
Børnebogsforfattere fra Norge
Personer fra Oslo
Norsksprogede forfattere fra Norge
Pasadena

Pasadena har flere betydninger:

Stednavne

Australien 
 Pasadena, South Australia

Canada 
 Pasadena, Newfoundland

USA 
 Pasadena, Californien
 South Pasadena, Californien
 Pasadena, Florida
 South Pasadena, Florida
 Pasadena, Maryland
 Pasadena Hills, Missouri
 Pasadena Park, Missouri
 Pasadena, Texas

Andet 
 USS Pasadena
 USS Pasadena (1918)
 USS Pasadena (CL-65)
 USS Pasadena (SSN-752)
 Pasadena (album)
 Pasadena (tv-serie)
Don't Speak

"Don't Speak" er en sang af det amerikanske rock band No Doubt. Den blev udgivet i 1996 som tredjesingle fra bandets tredje album Tragic Kingdom fra 1995. Vokalisten Gwen Stefani skrev sangen sammen med sin broder Eric Stefani, omhandlende bandmedlemmet og hendes ekskæreste Tony Kanal kort efter han afsluttede deres syv år lange forhold.

Charts

Peak positions

Certifikationer

Chart precession and succession 

|-

|}

Referencer 

Sange fra 1994
Singler fra 1997
Nummer-et hits i Danmark
Nummer-et hits i Storbritannien
Nummer-et hits i Norge
Lotte Rømer

Lotte Rømer (født 12. december 1950) er en dansk sanger, musiker og foredragsholder. Hun er uddannet på Det Kongelige Danske Musikkonservatorium og Musikvidenskabeligt Institut på Københavns Universitet.Hun var i 70'erne og 80'erne aktiv i bl.a. Hos Anna og sammen med CV Jørgensen, hvor hendes keyboardspil er med til at præge albummet Solgt til stanglakrids 1979.  Hun  havde også stor succes med Lotte Rømer Band.
Siden har hun været en flittig foredragsholder, hvor hun især har beskæftiget sig med med høreproblemer, funderet i hendes egne erfaringer med arveligt høretab og tinnitus.

Man kan læse mere om Lotte Rømer samt om musiklivet i Danmark generelt i den selvbiografisk orienterede bog " Sølvfuglens Vinger" af Lotte Rømer.   

Hun modtog i 1995 Rektor frøken  Ingrid Jespersens legat fra Dansk Kvindesamfund. Fra 1996-98 sad hun i Statensens Kunstfonds udvalg for rytmisk musik.

Diskografi 
 Lotte Rømer Solo (1979)
 Lotte Rømer 2 (1981)
 Lotte Rømer 3-1 (1982)
 Mama Rouge (1983)
  Farlig Fredag (1988)
  12 sange af Lotte Rømer (1990)

Referencer

Eksterne henvisninger 
 Websted
 

Musikere fra Danmark
Sangere fra Danmark
Foredragsholdere fra Danmark
Stanley Pranin

Stanley Pranin (født 24 juli 1945, død den 7. marts 2017) var en amerikansk aikidoudøver og udgiver. Pranin havde graden femte dan i aikido-organisationen Aikikai, en grad han modtog 1983.

Pranin begyndte med at træne aikido-stilarten Yoshinkan i Californien i 1962, og gik senere over til Aikikai. Fra 1965 - 1977 underviste han i aikido forskellige steder i Californien. I 1974 grundlagde han tidsskriftet Aiki News, og i 1977 flyttede han til Japan, hvor han udgav sit tidsskrift på to sprog - japansk og engelsk. Aiki News blev senere til Aikido Journal, som i dag er et web-tidsskrift, som blandt meget andet indeholder Pranins egen Encyclopedia of Aikido. Han har skrevet utallige tekster om aikido, Daito-ryu og beslægtede emner. Først og fremmest er han kendt for at have forsket i og beskrevet aikidos historie via talrige interviews og gamle dokumenter.

Kilder 
 Encyclopedia of Aikido

Eksterne henvisninger 

 Aikido Journal

Aikidoudøvere
Personer fra USA
River Plate Montevideo

Club Atlético River Plate er en fodboldklub fra Montevideo i Uruguay. Klubben blev stiftet den 11. maj 1932.

Anerkendelser 
 Nationale mesterskaber (anden division): 1943, 1967, 1978, 1984, 1991, 2004.

Kendte spillere 
 Gustavo Poyet
 Severino Varela

Eksterne henvisninger 
 Officiel hjemmeside 

Etableret i 1932
Fodboldklubber i Montevideo
Lasse Diding

Lasse Gunnar Diding (født 24. april 1953) er en svensk entreprenør og ejer af Hotel Gästis i Varberg i Sverige. Han sidder i bestyrelsen for den svenske foreningen Folk i Folket i Bild/Kulturfront.
Den 1. april 2013 åbnede Diding et nyt hotel i Varberg, under navnet Hotel Havana.

Navnestrid 
Diding forsøgte at give sin søn (født 1991) navnet Brfxxccxxmnpcccclllmmnprxvclmnckssqlbb11116.

Fordi forældrene fem år efter fødslen ikke havde navngivet deres dreng, fik de en bøde på 5.000 kroner. I maj 1996 ønskede forældrene at navngive sønnen Brfxxccxxmnpcccclllmmnprxvclmnckssqlbb11116. Den svenske domstol accepterede ikke dette specielle navn. Forældre forsøgte i stedet at få drengen navngivet A, men det accepterede domstolen heller ikke.

Kilder 
 Baby named Metallica rocks Sweden

Erhvervsfolk fra Sverige
Legetøjsmuseum

Et legetøjsmuseum er et museum, der udstiller legetøj, typisk inden for en bestemt kultur eller periode. De er forskellige fra børnemuseer, der er til børn, og ofte interaktive, hvorimod legetøjsmuseer kan være til både børn og voksne, og kan have interaktive dele eller udelukkende være udstilling.

Legetøjsmuseer

Danmark 
Bornholms Legetøjs Museum i Rønne
Legetøjsmuseet i Den Gamle By i Aarhus
Legetøjsmuseet i Ejegod Mølle i Nykøbing Falster
Legetøjsmuseet Olgas Lyst i København

Resten af verden 
Lekoseum, Osby, Sverige
Leksaksmuseet, Stockholm, Sverige
Spielzeugmuseum München, München, Tyskland
Spielzeugmuseum Nürnberg, Nürnberg, Tyskland
Tartu Legetøjsmuseum, Tartu, Estland
Zürcher Spielzeugmuseum, Zürich, Schweiz
Legetøjsmuseet (Muzeum hraček), Prag, Tjekkiet

Tidligere legetøjsmuseer 
 Danmarks Legetøjsmuseum på Valdemar Slot
 Dansk Legetøjsmuseum i Christiansfeld, lukket i 2019.
 Kolding Legetøjsmuseum, lukket i 2014 men videreført som Dansk Legetøjsmuseum.
 Nordsjællands Legetøjsmuseum i Kvistgård, åbnet i 1997 og lukket i 2013.
 Ribe Legetøjsmuseum, åbnet i 1994 og lukket i 2004.
 Skuldelev Dukkemuseum Og Legetøjssamling, åbnet i 1989 og lukket i 2021.
The Bear Museum, teddybjørnemuseum, grundlagt i i Petersfield, Hampshire i 1984. Lukket i 2006
Teddy Bear Museum of Naples, teddybjørnemuseum, der åbnede i Naples, Florida, og lukkede i 2005.
Toy Town Museum i East Aurora, New York, med en udstilling af Fisher-Price.

Noter

Eksterne henvisninger 

Museumstyper
Museum
Leif Sørensen

Leif Sørensen (født 1956) er en tidligere professionel fodboldspiller der i årene 1975 til 1989 spillede 344 førsteholdskampe for Brønshøj Boldklub. Det kampantal var klubrekord indtil 2003, hvor han blev overgået af Brian Kaus. Det blev desuden til 67 mål.

Leif Sørensen spillede hele sin karriere i Brønshøj Boldklub, og han blev valgt til årets spiller i klubben tre gange (1979, 1985 og 1987). Han var anfører da Brønshøj Boldklub erobrede deres bedst placering i Danmarksturneringen. Det var i 1984 hvor klubben endte som nummer 5 i 1. division, da den øverste række.

Leif Sørensen startede som amatør men blev professionel i 1979, øvrigt som en af Brønshøj Boldklubs allerførste kontraktspillere.

Referencer 

Fodboldspillere fra Danmark
Fodboldspillere fra Brønshøj Boldklub
Zürcher Spielzeugmuseum

Zürcher Spielzeugmuseum er et legetøjsmuseum i den schweiziske storby Zürich. Museet blev grundlagt af Margrit Weber-Beck i 1956 i anledning af 75 års jubilæet for den schweiziske legetøjskæde Franz Carl Weber, der har hjemsted i Zürich. I september 1981 flyttede museet til hjørnebygningen Rennweg 26/Fortunagasse 15, en af de ældste i den gamle bydel og ikke langt fra gågaden Bahnhofstrasse.

Samlingen omfatter europæisk legetøj fra det 18. til midten af det 20. århundreder og gengiver livet i de forskellige perioder. Jernbaner og dampmaskiner afspejler den industrielle revolution, dukker og deres tøj viser modestrømninger, og dukkehuse viser tidligere tiders hjemmeliv. Derudover er der skiftende særudstillinger, f.eks. med dukker, postkort og rariteter fra Franz Carl Weber.

Litteratur 

 Laura M. Knüsli, Ruth Holzer-Weber: 100 Jahren Schweizer Spielzeugfabrikation. Zum 125-Jahr-Jubiläum der Firma Franz Carl Weber, Zürcher Spielzeugmuseum / Chronos, Zürich 2006, .

Eksterne henvisninger 

 Zürcher Spielzeugmuseum

Zürich
Museer i Schweiz
Legetøjsmuseer
Museer etableret i 1956
Franz, hertug af Bayern

Franz, hertug af Bayern  (; indtil 1996 kendt som Franz Prinz von Bayern; født 14. juli 1933 i München) er overhoved for slægten Wittelsbach, der var Bayerns kongehus indtil 1918.

Hertug Franz er sønnesøn af kronprins Rupprecht af Bayern (1869–1955) og oldesøn af Ludwig 3. af Bayern (1845–1921), der var landets sidste konge. 

I 1996 efterfulgte hertug Franz sin far som prætendent til kongetronen i Bayern.

Forfædre 
Hertug Franz's mor var den kroatiske grevinde Maria Drašković von Trakošćan (1904–1969). Grevinde Marie var oldebarn (sønnedatterdatter) af Wilhelm Albrecht, titulær fyrste af Montenuovo (1819–1895). 

Wilhelm Albrecht var født i den tidligere franske kejserinde Marie Louise af Østrigs (1791–1847) morganatiske ægteskab med grev Adam Albert von Neipperg (1775–1829). Dermed var Wilhelm Albrecht halvbror til Napoleon 2. af Frankrig og dattersøn til kejser Frans 1. af Østrig.

Hertug Franz's far var prins Albrecht af Bayern (1905–1996), der var en søn af kronprins Rupprecht og sønnesøn af kong Ludwig 3.

Familie 
Hertug Franz er ugift, og han har ingen børn.

Bayersk arveret 
Hertug Franz's forældre prins Albrecht af Bayern og grevinde Maria Drašković von Trakošćan levede i et morganatisk ægteskab. Derfor blev Franz og hans søskende ikke betragtet som fyrstelige, og prins Franz blev født uden arveret til tronen.

Den 18. maj 1949 anerkendte kronprins Rupprecht ægteskabet mellem prins Albrecht og grevinde Maria som dynastisk. Dermed indtrådte den sekstenårige prins Franz i arvefølgen. Det samme gjorde hans yngre bror Max Emanuel (født 1937).

Efter prins Albrecht af Bayerns død i 1996 blev hertug Franz tronprætendent, mens hans lillebror prins Max Emanuel blev titulær tronfølger.

De nærmeste slægtninge til den barnløse hertug Franz lever i morganatiske ægteskaber, hvor børnene ikke indgår i tronfølgen. Derfor blev hertug Franz nødt til at tage stilling til arvespørgsmålet.

Den 3. marts 1999 anerkendte hertug Franz ægteskabet mellem fætteren prins Luitpold (født 1951) og Kathrin Beatrix Wiegand (født 1951) som dynastisk. Derimod betragtes ægteskabet mellem Max Emanuel og grevinde Elizabeth Douglas stadigt som morganatisk. Det forventes, at arveretten på et tidspunkt vil tilfalde prins Luitpold og dennes efterkommere.

Huset Wittelsbach
Personer fra München
Søren Hess-Olesen

Søren Hess-Olesen er en dansk junior tennisspiller for Texas Sport. Han spiller på det danske Davis Cup hold, er født og opvokset i Aarhus. I 2012 blev Søren Hess Olesen Danmarksmester udendørs.

Eksterne henvisninger 

 Glemt dansk topspiller nyder stor succes i USA tennissporten.dk

Tennisspillere fra Danmark
Tennisspillere fra USA
Hollands U/21-fodboldlandshold

Hollands U/21-fodboldlandshold  består af hollandske fodboldspillere, som er under 21 år og administreres af Koninklijke Nederlandse Voetbalbond (KNVB).

Eksterne henvisninger 
 UEFA U21

 
U/21-fodboldlandshold i Europa
Albrecht af Bayern (1905–1996)

Albrecht af Bayern ( (i 1919–1955 kendt som Albrecht Erbprinz von Bayern fra 1955 Albrecht Herzog von Bayern)) (født 3. maj 1905 i München, 8. juli 1996 nær Starnberger See) var overhoved for slægten Wittelsbach, der var Bayerns kongehus til 1918.

I 1955 efterfulgte hertug Albrecht sin far (kronprins Rupprecht) som prætendent til kongetronen i Bayern.

Forfædre 
Hertug Albrecht var søn af kronprins Rupprecht af Bayern (1869–1955), sønnesøn af kong Ludwig 3. af Bayern (1845–1921), der var landets sidste konge, oldesøn af kong Mikael 1. af Portugal og tipoldesøn af storhertug Leopold 2. af Toscana.

Familie 
Hertug Albrecht var gift med den kroatiske grevinde Maria Drašković von Trakošćan (1904–1969). Grevinde Marie var oldebarn (sønnedatterdatter) af Wilhelm Albrecht, titulær fyrste af Montenuovo (1819–1895). 

Wilhelm Albrecht var født i den tidligere franske kejserinde Marie Louise af Østrigs (1791–1847) morganatiske ægteskab med grev Adam Albert von Neipperg (1775–1829). Dermed var Wilhelm Albrecht dattersøn af kejser Frans 1. af Østrig.

Hertug Albrecht og grevinde Marie fik fire børn:
 Marie Gabrielle (født 1931) gift med Georg, Fürst von Waldburg zu Zeil und Trauchburg (født 1928)
 Marie Charlotte (født 1931) gift med Paul, Fürst von Quadt zu Wykradt und Isny (1930–2011)
 hertug af Bayern Franz Bonaventura Adalbert Maria (født 1933), ugift, ingen børn
 hertug i Bayern Max Emanuel (født 1937) gift med grevinde Elizabeth Christina Douglas (født 1940)

Efter grevinde Marias død giftede hertug Albrecht sig med grevinde Marie-Jenke Keglevich af Buzin (1921–1983). I dette ægteskab var der ingen børn.

Bayersk arveret 
Hertug Albrecht af Bayern og grevinde Maria Drašković von Trakošćan levede i et morganatisk ægteskab. Derfor blev deres børn ikke betragtet som fyrstelige, og de blev født uden arveret til tronen.

Den 18. maj 1949 anerkendte kronprins Rupprecht ægteskabet mellem prins Albrecht og grevinde Maria som dynastisk. Dermed indtrådte den sekstenårige prins Franz (født 1933) i arvefølgen. Det samme gjorde hans yngre bror prins Max Emanuel (født 1937).

Efter prins Albrecht af Bayerns død i 1996 blev prins Franz tronprætendent, mens lillebroderen prins Max Emanuel blev titulær tronfølger.

De nærmeste slægtninge til den barnløse hertug Franz lever i morganatiske ægteskaber. Derfor blev Franz nødt til at tage stilling til arvespørgsmålet.

Den 3. marts 1999 anerkendte hertug Franz ægteskabet mellem fætteren prins Luitpold (født 1951) og Kathrin Beatrix Wiegand (født 1951) som dynastisk. 

Derimod betragtes ægteskabet mellem Max Emanuel og grevinde Elizabeth Douglas stadigt som morganatisk. 

Det forventes, at arveretten vil tilfalde prins Luitpold eller dennes efterkommere.

Huset Wittelsbach
Personer fra München
Tyskere i 1900-tallet
Australien i Eurovision Song Contest

Australien deltog i Eurovision Song Contest 2015 som en del af fejringen af konkurrencens 60 års jubilæum. EBU meddelte i forbindelse med annonceringen, at deltagelsen ville være en engangsaffære. Af samme grund var landet direkte kvalificeret til finalen. I tilfælde af at Australien vandt Eurovision Song Contest 2015, ville konkurrencen det følgende år blive afholdt i et europæisk land i samarbejde med australsk tv.

EBU har givet Australien lov til at deltage igen ved Eurovision Song Contest 2016. Australien skal deltage i fremtidige semifinaler for at kvalificere sig til finalen. EBU har annonceret, at Australien kan deltage i Eurovisionen indtil 2023.

Repræsentant 
Nøgle

Pointstatistik

12 point til og fra

Alle point til og fra (2015-2023)

Kommentatorer og jurytalsmænd

Galleri

Noter

Referencer 

 
Lande i Eurovision Song Contest